આપે ચૂંટણીપંચની ભલામણ બાદ રાષ્ટ્રપતિ સાથે મુલાકાત માટે પરવાનગી માગી હતી. પક્ષનો આરોપ હતો કે પંચે ધારાસભ્યોનો પક્ષ સાંભળ્યા વિના જ પોતાનો ફેંસલો આપી દીધો છે. જો કે આ મુલાકાત પૂર્વે જ રાષ્ટ્રપતિએ ધારસભ્યોનાં સભ્યપદ ઉપર ચોકડી મારી દીધી છે. દિલ્હીની સરકાર ઉપર આનાથી કોઈ ખતરો તો નથી પણ હવે આપ પાસે માત્ર અદાલતમાંથી જ કોઈ રાહતની આશા બચી છે. હાઈકોર્ટમાં આ મામલે આવતીકાલે સોમવારે સુનાવણી થવાની છે. જો ત્યાંથી કોઈ રાહત નહીં મળે તો આપને સુપ્રીમકોર્ટમાં જવું પડશે. બીજીબાજુ જો આ નિર્ણયનો સ્વીકાર કરી લેવામાં આવે તો આમઆદમી પાર્ટી પાસે પેટાચૂંટણીનો જ રસ્તો બચશે.